CELEX: 32015D1068
Language: sk
Date: 2015-07-01 00:00:00
Title: Vykonávacie rozhodnutie Komisie (EÚ) 2015/1068 z 1. júla 2015, ktorým sa mení rozhodnutie 2002/994/ES týkajúce sa určitých ochranných opatrení, pokiaľ ide o produkty živočíšneho pôvodu dovážané z Číny [oznámené pod číslom C(2015) 4437] (Text s významom pre EHP)

3.7.2015   
            
            
               SK
            
            
               Úradný vestník Európskej únie
            
            
               L 174/30
            
         VYKONÁVACIE ROZHODNUTIE KOMISIE (EÚ) 2015/1068
   z 1. júla 2015,
   ktorým sa mení rozhodnutie 2002/994/ES týkajúce sa určitých ochranných opatrení, pokiaľ ide o produkty živočíšneho pôvodu dovážané z Číny
   
      
         [oznámené pod číslom C(2015) 4437]
      
   
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 97/78/ES z 18. decembra 1997, ktorou sa stanovujú zásady organizácie veterinárnych kontrol výrobkov, ktoré vstupujú do Spoločenstva z tretích krajín (1), a najmä na jej článok 22 ods. 6,
   keďže:
   
               (1)
            
            
               Rozhodnutie Komisie 2002/994/ES (2) sa uplatňuje na všetky produkty živočíšneho pôvodu dovážané z Číny a určené na ľudskú spotrebu alebo ako krmivo pre zvieratá.
            
         
               (2)
            
            
               V súlade s článkom 2 ods. 1 uvedeného rozhodnutia majú členské štáty zakázať dovoz týchto produktov. V článku 2 ods. 2 sa stanovujú dve výnimky z tohto zákazu.
            
         
               (3)
            
            
               V súlade s prvou výnimkou podľa článku 2 ods. 2 rozhodnutia 2002/994/ES majú členské štáty povoliť dovoz produktov uvedených v časti I prílohy k uvedenému rozhodnutiu v súlade s osobitnými podmienkami týkajúcimi sa zdravia zvierat a verejnosti, ktoré sa uplatňujú na príslušné výrobky.
            
         
               (4)
            
            
               V súlade s druhou výnimkou podľa článku 2 ods. 2 uvedeného rozhodnutia majú členské štáty povoliť dovoz produktov uvedených v časti II prílohy k uvedenému rozhodnutiu, ku ktorým je navyše priložené osobitné vyhlásenie čínskeho príslušného orgánu, v ktorom sa uvádza, že príslušné produkty nepredstavujú nebezpečenstvo pre ľudské zdravie alebo zdravie zvierat.
            
         
               (5)
            
            
               Existencia dvoch zoznamov produktov spôsobila nejasnosti pri uplatňovaní rozhodnutia 2002/994/ES, keďže niektoré látky, ako napríklad prídavné látky v potravinách, kŕmne doplnkové látky, výživové doplnky a kŕmne suroviny neboli zaradené ani do jedného zoznamu. Čínske orgány požiadali o zaradenie iných látok do časti I a Komisia sa navyše domnievala, že dôvody, ktoré viedli k prijatiu rozhodnutia 2002/994/ES, nie sú uplatniteľné na prídavné látky v potravinách, kŕmne doplnkové látky, výživové doplnky a kŕmne suroviny, keďže sú vysoko rafinované.
            
         
               (6)
            
            
               Rozhodnutie 2002/994/ES by sa preto malo zodpovedajúcim spôsobom zmeniť.
            
         
               (7)
            
            
               Opatrenia stanovené v tomto rozhodnutí sú v súlade so stanoviskom Stáleho výboru pre rastliny, zvieratá, potraviny a krmivá,
            
         PRIJALA TOTO ROZHODNUTIE:
   Článok 1
   Časť I prílohy k rozhodnutiu 2002/994/ES sa nahrádza takto:
   
      
         „ČASŤ I
      
      
         Zoznam výrobkov živočíšneho pôvodu určených na ľudskú spotrebu alebo na použitie v krmivách pre zvieratá, ktorých dovoz do Únie je povolený bez osvedčenia stanoveného v článku 3:
      
      
                  —
               
               
                  produkty rybolovu okrem:
                  
                              —
                           
                           
                              produktov získaných akvakultúrou,
                           
                        
                              —
                           
                           
                              lúpaných a/alebo spracovaných garnátov,
                           
                        
                              —
                           
                           
                              raka druhu Procambrus clarkii vyloveného v prírodných sladkých vodách rybolovnými postupmi,
                           
                        
            
                  —
               
               
                  želatína,
               
            
                  —
               
               
                  krmivo pre spoločenské zvieratá upravené podľa nariadenia Európskeho parlamentu a Rady (ES) č. 1069/2009 (3),
               
            
                  —
               
               
                  látky, ktoré sa majú použiť ako prídavné látky v potravinách upravené podľa nariadenia Európskeho parlamentu a Rady (ES) č. 1333/2008 (4),
               
            
                  —
               
               
                  látky, ktoré sa majú použiť ako výživové doplnky v potravinách, alebo v nich, upravené podľa smernice Európskeho parlamentu a Rady 2002/46/ES (5),
               
            
                  —
               
               
                  chondroitín-sulfát a glukozamín považované za kŕmne suroviny upravené podľa nariadenia Komisie (EÚ) č. 68/2013 (6),
               
            
                  —
               
               
                  L-cysteín a L-cystín považované za kŕmne doplnkové látky upravené podľa nariadenia Európskeho parlamentu a Rady (ES) č. 1831/2003 (7).
               
            
   Článok 2
   Toto rozhodnutie je určené členským štátom.
   
      V Bruseli 1. júla 2015
      
         
            Za Komisiu
         
         Vytenis ANDRIUKAITIS
         
            člen Komisie
         
      
   
   
      (1)  Ú. v. ES L 24, 30.1.1998, s. 9.
   
      (2)  Rozhodnutie Komisie 2002/994/ES z 20. decembra 2002 týkajúce sa určitých ochranných opatrení, pokiaľ ide o produkty živočíšneho pôvodu dovážané z Číny (Ú. v. ES L 348, 21.12.2002, s. 154).